18. prosinca u Domovinskom ratu

**Domovinski rat po nadnevcima**: 18. prosinca u Domovinskom ratu.

- Hrvatska ispunila sve uvjete EZ, rekao u Grazu predsjedniku Konferencije o Jugoslaviji lordu Peteru Carringtonu hrvatski predsjednik dr. Franjo Tuđman.

- U Zagrebu održan skup "Hrvatsko proljeće 1971-1991".

- U Podravskoj Slatini, uz posebne počasti, ispraćene na posljednji počinak 43 žrtve četničkog masakra u selima pod Papukom.

- Definitivno iseljena Vojna bolnica u Zagrebu.

- Prognanici iz općine Slunj svjedoče, nakon svog dolaska u Karlovac, o četničkim zločinima nad Hrvatima tog kraja.

- U Karlovac stiglo 11 autobusa sa 450 izbjeglica iz logora Manjača kod Banje Luke.

**- Hrvati u Vojvodini zahtijevaju ustanovljenje Hrvatskog nacionalnog vijeća za ostvarivanje njihovih prava, izjavio dr. Bela Tonković, predsjednik Demokratskog saveza Hrvata Vojvodine.**

- Opća skupština UN u posljednji tren odgodila glasovanja o Rezoluciji o stanju u BiH, radi usklađivanja stajališta članica EZ.

- "Modus Vivendi" može biti samo kratki međukorak u izgradnji povjerenja za integraciju hrvatskih okupiranih područja u hrvatski politički i pravni sustav i za definiranje kulturne i lokalne autonomije za Srbe na tom području, iznio hrvatski veleposlanik dr. Mario Nobilo u svom govoru pred Generalnom skupštinom UN.

- U nazočnosti generala Cota na kontrolnoj točki u Turnju hrvatska i srpska strana potpisale vojno primirje od 23. prosinca 1993. do 15. siječnja 1994. godine.

**- Dosad je oslobođeno 2.718 zatočenika iz sabirnih centara na području Herceg-Bosne, izjavio Hrvatskom radiju predsjednik Hrvatske Republike Herceg-Bosne Mate Boban, dok muslimanska strana nije pustila nijednog Hrvata, no Boban se nada da će svijet pritisnuti da oslobode zatočene Hrvate.**

- HDZ Neuma priopćenje, u kojem navodi da je Neum povijesno hrvatsko mjesto, koje je prema popisu 1991. imalo 90 posto Hrvata, a Hrvati su i katastarski posjednici 98 posto zemljišta.

- Bivši američki predsjednik Jimmy Carter, u svojoj "balkanskoj misiji" doputovao u Zagreb, gdje je u Predsjedničkim dvorima primio hrvatski predsjednik dr. Franjo Tuđman. Carter je u veleposlanstvu BiH u Zagrebu razgovarao i s bosanskohercegovačkim premijerom Harisom Silajdžićem. Nakon razgovora s predsjednikom Tuđmanom, Carter izjavio novinarima da ohrabren putuje u Sarajevo.

- Za Cartera je pitanje ljudskih prava središnje pitanje, izjavio, uoči susreta s njim, Haris Silajdžić i naveo kako će bosanskohercegovačko izaslanstvo skrenuti Carteru pozornost na činjenicu da se u BiH provodi genocid.

- U sklopu godišnje razmjene vojnih informacija članica OESS-a prvi put su predočile opsežnije dokumente o svom planiranju obrane. Hrvatska je na 16 stranica, po propisima "Bečkog dokumenta 92", iznijela svoje podatke i planove.

- Postrojbe Fikreta Abdića i pobunjeni Srbi iz Hrvatske potisnuli pripadnike Petog korpusa Armije BiH i ušle u Veliku Kladušu.

- U Petersbergu pokraj Bonna počela konferencija o mjerama povjerenja i kontroli naoružanja na tlu bivše Jugoslavije, na kojoj sudjeluju ministri vanjskih poslova Hrvatske, Srbije i BiH, predstavnici bosanske Federacije i tzv. "republike srpske", susjednih država Slovenije i Makedonije, Europske unije, NATO-a, kontaktne skupine, islamskih država, ukupno 32 zemlje i udruge, medu kojima je 16 ministara vanjskih poslova.

- Hrvatska vjeruje da je mirna reintegracija istočne Slavonije ključna za trajnu stabilnost u regiji. Bez toga svi ćemo se suočiti s opasnostima novih neprijateljstava i destabilizacije cijele regije s nepredvidivim posljedicama, istaknuo ministar Granić na međunarodnoj konferenciji o bivšoj Jugoslaviji u Bonnu.

- Hrvatski ministar vanjskih poslova dr. Mate Granić susreo se uoči početka međunarodne konferencije o mjerama povjerenja i kontroli naoružanja na tlu bivše Jugoslavije u Bonnu s njemačkim ministrom vanjskih poslova Klausom Kinkelom, koji je obećao njemačku potporu Hrvatskoj u ponovnoj. uspostavi pregovora o integraciji Hrvatske u europske strukture.

**- Glavni stožer vojske "Jugoslavije" objelodanio da postupno prevodi oružanu silu u stanje stalne (mirnodopske) borbene spremnosti.**

- Predstavnici UNPROFOR-a u Sarajevu potvrdili kako Će se prijenos ovlasti na Međunarodne snage za provedbu mirovnog sporazuma (IFOR) obaviti 20. prosinca.

- Vijest o pogibiji milanskog imama Anwae As-Sayd Shabana, koji je u Italiji optužen za terorizam i stoga tražen, navodno u sukobu s **hrvatskim snagama kod Žepča**, dobila velik odjek u talijanskim glasilima. **Gama al Islamyja najavila novu osvetu Hrvatskoj (poslije riječkog atentata).**

- Predsjednik Tuđman čestitao Kofiju Annanu na izboru za glavnog tajnika UN-a.

- Glavna skupština UN-a u New Yorku Rezolucijom o BiH zahtijeva od svih strana potpun povratak izbjeglica i punu suradnju sa Sudom u Haagu.

## Izvori

* Hrvatski informativni centar *Hrvatski spomenar: 11. prosinca - 20. prosinca*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.